[{"text_idx": "#000007", "text": "Mae prosiect Ailgysylltu 50+ ym Merthyr wedi bod yn cadw mewn cysylltiad a\u0302 phobl hy\u0302n sy\u2019n teimlo\u2019n ynysig mewn ffyrdd newydd yn ystod y pandemig."}, {"text_idx": "#000013", "text": "\u2018Gwnaethon ni ganolbwyntio ar TG oherwydd roedd angen i ni wella ein cyfarpar er mwyn cysylltu\u2019n well a\u0302\u2019n gilydd a chyda\u2019n cleientiaid\u2019 eglurodd Helen. \u2018Bu modd i ni brynu ffonau i\u2019n gwirfoddolwyr a rhai cyfrifiaduron llechen Samsung Galaxy wedi\u2019u llwytho ymlaen llaw. Mae\u2019r rhain yn wych ac yn galluogi rhai o\u2019n cleientiaid i gysylltu a\u0302 pherthnasau sy\u2019n byw ymhell i ffwrdd. Mae gennym ni gleient yn ei 80au sy\u2019n gallu cysylltu nawr a\u0302 theulu yn Awstralia."}, {"text_idx": "#000014", "text": "\u2018Cafodd gwirfoddolwyr lawer o anogaeth yn eu ro\u0302l, i gael cyfarpar newydd fel y gallent gyfathrebu\u2019n well a\u0302\u2019u cleientiaid a chyda\u2019i gilydd. Roedden nhw\u2019n gwneud llawer o alwadau ffo\u0302n; nid galwadau \u2018bod yn gyfeillgar\u2019 yn unig, ond yn trafod rhai problemau a phryderon difrifol iawn ac yn cynnig cefnogaeth emosiynol a chlust i wrando."}, {"text_idx": "#000017", "text": "Er bod rhai grwpiau wedi dechrau cwrdd unwaith eto, nid yw pawb yn barod i ddod yn o\u0302l. Ond nawr, mae ffyrdd eraill o gadw mewn cysylltiad, diolch i\u2019r cyfarpar newydd a\u2019r sgiliau digidol newydd sydd wedi\u2019u hennill. \u2018Rydyn ni wedi ailddechrau rhai o\u2019n grwpiau ac wedi gallu cyflwyno cyfrifiaduron llechen i\u2019n cleientiaid a\u2019u haddysgu ar sut i\u2019w defnyddio\u2019 meddai Helen. \u2018Rydyn ni wedi gallu cyflogi unigolyn ifanc drwy\u2019r rhaglen Kickstart yn ddiweddar, sy\u2019n mynd i\u2019n holl sesiynau gweithgareddau, yn cyflwyno ac yn addysgu\u2019r genhedlaeth hy\u0302n ar sut i ddefnyddio TG \u2013 ac maen nhw\u2019n mwynhau eu hunain hefyd.\u2019"}, {"text_idx": "#000018", "text": "Mynegodd Helen pa mor falch oedd hi a\u0302\u2019r hyn y mae\u2019r cyllid wedi gallu ei gyflawni. \u2018Rydyn ni eisiau dweud diolch o galon i VAMT am yr arian Ffrind mewn Angen\u2019, meddai\u2018. \u2018Bydd yn newid llawer o fywydau, ymhlith ein ti\u0302m o wirfoddolwyr ac yn enwedig ymhlith ein cleientiaid\u2019."}]